Jacques Jeancard

**Jacques-Marie-Joseph Jeancard** O.M.I. (født 2. desember 1799 i Cannes; død 6. juli 1875 i Cannes), også kjent som **Jacques Jeancard**,  var en fransk ordensgeistlig og katolsk hjelpebiskop i Marseille.
## Liv og virke
### Bakgrunn
Jacques-Marie-Joseph Jeancard var det eldste barnet i familien; han hadde én bror og en søster som ble ordenmedlem og til slutt generalsuperior for *St. Martha-søstrene*.
### Prest
Jeancard ble presteviet for oratorianerne den 20. desember 1823 av biskopen av Fréjus, Charles-Alexandre de Richery. I juli 1826 var han til stede Oblatfedrenes regler ble godkjent av pave Leo XII ble kunngjort, og han avla igjen sine løfter, denne gangen som Oblat av Maria den ubesmittede.

I løpet av sine ti år som Oblatfader arbeidet pater Jeancard først i Marseille, deretter ved Notre-Dame du Laus (1828–1829) og til slutt i Aix. Han forkynte rundt ti misjoner, spesielt fra 1824 til 1829. Det var med vanskeligheter han underkastet seg den enkelheten og stilen som grunnleggeren ønsket, og det er derfor han stort sett fikk prekener ved spesielle anledninger.

Etter julirevolusjonen i 1830 ble forkynnelsesmisjoner forbudt av regjeringen. Jeancard ble sendt for å undervise i dogmatikk (1831–1832) og de hellige skrifter (1832–1833) ved det store seminaret i Marseille. I dette lukkede miljøet kom hans karakterbrister i forgrunnen. Grunnleggeren bebreidet ham på den tiden for å være altfor følsom, alltid partisk mot noen av prestene og åpenlyst motstander av visse tjenester.

Sommeren 1834 tillot biskop Eugene de Mazenod, nå titulærbiskop av *Icosia*, ham å dra hjem til familien for å hvile. Fra Cannes skrev Jeancard og ba om dispensasjon fra sine løfter, slik at han, som han sa, kunne hjelpe foreldrene sine og gjenvinne samvittighetsroen han hadde mistet fordi han stadig så seg selv i strid med sine religiøse plikter, for han var vanligvis uregelmessig og manglet overholdelsen av sine forpliktelser. I sitt møte 23. juli 1834 ga generalrådet ham enstemmig denne dispensasjonen fordi hans mangel på regelmessighet *«påvirker fellesskapet negativt»*; og rådet la til: *«Det som er enda mer alvorlig er hans rastløse karakter, hans kritiske ånd og en viss naturlig ulydighet som gjør ham til en byrde for overordnede og svært vanskelig for sine brødre.»*

Han ble inkardinert i bispedømmet Marseille den 23. juli 1834.

### Hjelpebiskop i Marseille
Den 18. mars 1858 ble Jeancard utnevnt til hjelpebiskop av Marseille og titulærbiskop av *Ceramus*. Han ble ordinert til biskop den 28. oktober samme år av biskopen av Marseille, Eugene de Mazenod; medkonsekratorer var Joseph-Antoine-Henri Jordany, biskop av Fréjus, og Jacques Ginoulhiac, biskop av Grenoble. 

Biskop Jeancard deltok i Det første Vatikankonsil.

Den 21. mai 1861 ble Jeancard hjelpebiskop emeritus. 

I november 1871 inviterte erkebiskop Joseph-Hippolyte Guibert, som var blitt overført til Paris, biskop Jeancart å komme til ham og hjelpe ham med å administrere hans bispedømme. Biskop Jeancard svarte ivrig på denne invitasjonen. Selv om han ikke hadde tittelen hjelpebiskop der, utførte han pliktene i denne stillingen i tre år.

Han ble syk i juli 1873 og trakk seg tilbake til Cannes. Her døde han etter ett års sykdom 6. juli 1875.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Biskop Marie-Prosper-Adolphe de Bonfils (1841-1912) *1898
* Biskop *Jacques Jeancard* (1799-1875) *1858

## Referanser